A participat la Campionatul Mondial de Cros din 1983, sub numele "Adriana Mustață", unde s-a clasat pe locul 5 cu echipa României (Fița Lovin, Doina Melinte, Maria Radu, Adriana Mustață). În același an și în 1984 a devenit campioană națională în proba de maraton. În 1987 românca a câștigat maratonul de la Amsterdam. În anul 1994 a câștigat maratonul de la Marrakech, stabilind un nou record personal cu un timp de 2:29:21. La Campionatul European din 1994 de la Helsinki a obținut medalia de bronz. A câștigat de trei ori maratonul de la Istanbul.